**Szleng:**

A **szleng** (angolul: *slang*) olyan csoportnyelv, mely kis létszámú, sok időt együtt töltő, azonos foglalkozású vagy érdeklődési körű csoportokban születik, és fontos társas szerepet tölt be ezekben a közösségekben: **erősíti az összetartozás érzését, és elkülöníti az adott közösséget a többitől.** (Az a felfogás, mely szerint szleng **a modern nagyvárosok – elsősorban fiatalok által beszélt – alacsony szintű népnyelve, melynek szókincse jelentős részben a tolvajnyelvből származik**, még manapság is elég elterjedt vélekedés, bár a modern szleng kutatásban már meghaladottnak számít.)

behidal

Vki vmilyen történésen, eseményen annyira elcsodálkozik, olyan hatással van rá, hogy (képletesen) lemegy a talajtornából ismert ún. híd-állásba. Mondják még olyan emberre is, akit egy üzletben átvernek, becsapnak.

bejátszik

A "befigyel"-hez nagyon hasonló szó, talán kissé tréfásabb de egyes értelmezések szerint lehet, hogy jóval cinikusabb változat.

bejött

Vmely esemény, történés elérte hatását vkinél. Lehetett az film, egy dal, egy klip, vagy akár egy jó étel egy étteremben, az illetőre kellemes hatást gyakorolt. Eredete: a narkomán embereknél vmely narkotikum beadagolása után a hatás egyszerűsített jellemzése lehetett.

bejövős

A "bejött" címszónál felsorolt események általános jellemzésére szolgáló kifejezés. Vki, ha tudja, hogy a fentiek nagy hatással lesznek rá, akkor használja ezt a szlengszót.

cinkes

Szégyellnivaló, nevetség tárgyát képező ember, dolog vagy cselekedet.

A kiscsoportok közötti azonosság alapvetően kétféle lehet: területi (az egy helyen, egymás közelében működő csoportok között) és szakmai (az azonos foglalkozást, hobbit űző, azonos életmódot folytató stb. csoportok között). **Ennek megfelelően a nagycsoport-szlengeknek két nagyobb fajtáját különböztethetjük meg: a helyi szlengeket és a szakszlengeket.**

— A *helyi szlengek-*en a **területileg szerveződő nagycsoport-szlengek**et (egy falu, város, városrész, iskola szlengjét) érthetjük. Erre a szlengtípusra jellemző, hogy szókincse szakmától független, a kiscsoport-szlengek általános szókincséből származik.

— A *szakszlengek* érdeklődési, foglalkozási alapon elkülönülő csoportokra (katonai, diák, tolvaj, labdarúgó, kábítószeres stb.) jellemzők. **Szókincsük a szakmától függő, az azonos szakmához tartozó kiscsoport szlengjének speciális szókincséből származik.**

A valóságban ezek a tiszta típusok gyakran keveredve jelennek meg, sokkal inkább léteznek helyi szakszlengek (a debreceni katonai szleng, a szegedi Csillag-börtön szlengje, a sárbogárdi diáknyelv stb.), mintsem „a” magyar tolvajnyelv vagy „a” magyarországi kábítószer-élvezők szlengje.

**3.** A helyi és a szakszlengek széles körben elterjedt szavai alkotják a *közszleng-*et. Ez a nyelvközösség számára közös szlengtípus a helytől és szakmától függetlenül ismert szlengszavak csoportját takarja.

**Az ifjúsági nyelv** a fiatalok (elsősorban a középiskolás korosztály) többé-kevésbé egységes szlengje, olyan csoportnyelv (egyesek szerint rétegnyelv), amely az 1945 utáni egységesítő **társadalmi változások következtében egybeolvadó** **diáknyelvekből jött létre** az 1960-as évekre.  
  
**Az ifjúsági nyelv nyelvi jellemzői**  
• **Tantárgyelnevezések**: biosz-biológia, föci-földrajz, matek-matematika, töri-történelem, stb.  
• **Iskola:** isi, suli, sulaj, gimi, fősuli.  
• Diákotthon: kolesz, koli, koleszos.  
**• Testrésznevek**: csőr-száj, séró-haj.  
• Ruházat: szerelés-ruha, gatya, naci -nadrág, surranó, topogó- cipő.  
• Rokonságnevek: fater-apa, muter,-anya, tesó-testvér, bratyó-báty, ősök-szülők.  
• Lányok, nők megnevezései: bige, bula, csaj, csirke.  
• Férfit, fiút jelölő szavak: csávó, faszi, hapsi, manusz, pacák, pali, pasi, szivar, tag, ürge.  
• Járműmegnevezések: bicaj,bringa -kerékpár.  
• Evés-ivás: burkol-kajál, tankol -iszik.  
• Beszéddel kapcsolatos szavak: csiripel, dumál, süketel, szövegel, nyomja a sódert-, a szöveget, sok a szöveg.  
• Zene, tánc: csörög,rop-táncol, füles 'fülhallgató'; miki 'mikrofon' stb.  
  
  
**Az ifjúsági nyelv szóalkotása**  
**Az ifjúsági nyelvben gyakoriak a képzett szavak, különösen a játékos kicsinyítő, becéző képzővel alakultak: kori ’korcsolya’, uncsi ’unalmas’,** figyu! ’figyelj!’, cerka ’ceruza’, ruci ’ruha’, stb. Elterjedtek benne a rövidítések, mozaikszavak is: diri ’igazgató’, tancsi ’tanár’, doli, doga ’dolgozat, hábé ’házibuli’. **Sok egyéni alkotású, játékos, szócserés összetétel található benne: pézsé 'papírzsebkendő', füstrúd ’cigaretta’ stb. Szintén jellemzők a fiatalok beszédében a szemléletes (többnyire áttételes) kifejezések: ereszt a feje ’buta’; trombitának nézték (azaz megfújták) ’ellopták’ stb.**  
Az ifjúsági nyelv kutatása  
  
  
A ifjúsági nyelvi kutatások kezdetét Kovalovszky Miklós Az ifjúság nyelve című, 1963-ban megjelent cikkétől számítják. Magára a nyelvi jelenségre bizonyára a szlengnek az irodalomba való beáramlása, a Zabhegyező- és Rozsdatemető-vita irányította rá a figyelmet. A Kovalovszky-cikkről tartott nyelvművelő munkabizottsági vita után a Magyar Nyelvőr 1964-ben pályázatot hirdetett az ifjúsági nyelv gyűjtésére. Az akkori pályázat helyezettjei közül Matijevics Lajos hamarosan terjedelmes és alapos vajdasági diáknyelvi szótárt adott közre. A hatvanas években ifjúsági nyelvvel foglalkozni kezdő nyelvészek közül Bachát László az, aki számtalan tanulmányával és az ezekben képviselt jellegzetesen didaktikus nyelvművelő szemléletével a legtipikusabb és legnagyobb hatású képviselője az ifjúsági nyelvet kutató nyelvészeknek.  
  
  
  
Az ifjúsági nyelvi kutatások utolsó hulláma az 1990-es években már ismét inkább a diákság (és nem általában az ifjúság) nyelvével kezdett foglalkozni.  
  
Az ifjúsági nyelv a fiatalok (elsősorban a középiskolás korosztály) többé-kevésbé egységes szlengje, olyan csoportnyelv (egyesek szerint rétegnyelv), amely az 1945 utáni egységesítő társadalmi változások következtében egybeolvadó diáknyelvekből jött létre az 1960-as évekre.